डॉक सारांशित करण्यासाठी: भेटीदरम्यानचं दृश्य.

भारताच्या पाकिस्तानातल्या उप-उच्चायुक्तांना न सांगताच त्या दोघींना दुसऱ्या दरवाज्यानं बैठकीच्या खोलीत नेण्यात आलं, अशी माहिती भारताच्या परराष्ट्र मंत्री सुषमा स्वराज यांनी संसदेत दिली. या भेटीबाबत त्या गुरुवारी संसदेत निवेदन करत होत्या.

स्वराज म्हणाल्या, "कुलभूषण जाधव यांच्या प्रकरणात आंतरराष्ट्रीय न्यायालयात आणखी पुरावे मांडून त्यांना सोडवण्याचे प्रयत्न सरकार करत आहे."

"जाधव परिवारासोबतही आपण संपर्कात आहोत. त्यातूनच जाधव यांची त्यांच्या कुटुंबीयांना भेटण्याची इच्छा पूर्ण करण्यासाठी मुत्सद्देगिरीच्या माध्यमातून प्रयत्न करण्यात आले. त्यातूनच जाधव यांची आई आणि पत्नी यांची भेट ठरली. त्याबद्दल दोन्ही देशांमध्ये सहमतीही झाली," असं स्वराज यांनी स्पष्ट केलं.

पाहा व्हीडिओ : कुटुंबीयांसोबतच्या भेटीनंतर कुलभूषण यांचा व्हीडिओ जारी

"जे ठरलं होतं त्यापेक्षा वेगळंच घडलं. पाकिस्तानने या भेटीचा वापर करून घेतला. ही भेट मानवतावादातून होऊ दिल्याचं पाकिस्तान म्हणत असला तरी प्रत्यक्षात जे घडलं त्यात मानवता आणि सद्भाव या दोन्हीचा अभाव होता."

"त्या दोघींच्या मानवाधिकारांचं उल्लंघन झालं. त्यांना घाबरवण्याचा प्रयत्न झाला. या असभ्य वर्तनाचा हा देश निषेध करतो," असं सुषमा स्वराज यांनी सांगितलं.

तेव्हाच विरोध केला असता

स्वराज संसदेत म्हणाल्या, "जाधव यांच्या पत्नी आणि आई यांना कपडे बदलण्यास सांगितल्याचं उप-उच्चायुक्तांना माहिती नव्हतं. त्या दोघींना मागच्या दरवाज्यानं बैठकीच्या खोलीत नेण्यात आलं. थोड्या वेळानं उप-उच्चायुक्तांनी विचारणा केल्यावर त्यांना तिथं नेण्यात आलं. तिथं गेल्यावर त्यांचे कपडे बदलल्याचं उप-उच्चायुक्तांच्या लक्षात आलं. ते आधीच कळलं असतं, तर त्याचा तिथंच विरोध करण्यात आला असता."

विनंती फेटाळली

जाधव यांच्या पत्नी आणि आई यांना टिकली, बांगड्या, मंगळसूत्र काढून ठेवण्यास सांगितलं. 'हे सौभाग्याचं प्रतीक असल्यानं मंगळसूत्र राहू द्यावं,' अशी विनंती जाधव यांच्या आईनं केली. मात्र तसे आदेश असल्यानं त्याचं पालन करावं लागेल, असं सोबतच्या महिला अधिकाऱ्यांनी त्यांना सांगितलं.

"त्या दोघींना विधवेच्या रुपात कुलभूषण यांच्यासमोर नेण्यात आलं," असं स्वराज यांनी संसदेत सांगितलं.

कुलभूषण जाधव त्यांच्या आई आणि पत्नीला भेटले, तेव्हा मध्ये काचेची भिंत होती

"आईच्या गळ्यात मंगळसूत्र नसल्यानं कुलभूषण यांनी पहिला...\nडॉक सारख्याच भाषेत सारांश:
कुलभूषण जाधव यांना इस्लामाबादेत भेटायला गेलेल्या त्यांच्या आई आणि पत्नी यांना पाकिस्तानने टिकली, बांगड्या आणि मंगळसूत्रच काढायला सांगितलं. एवढंच नव्हे तर दोघींनाही कपडे बदलण्यास सांगितलं.